বিসিজিএস শেটগাং

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) শেটগাং বাংলাদেশ কোস্ট গার্ডের একটি শেটগাং-শ্রেণীর ফাস্ট প্যাট্রোল বোট। এটি দেশীয় কারিগরি ও প্রযুক্তিগত সহায়তায় আনন্দ শিপইর্য়াড এন্ড স্লিপওয়েজ কর্তৃক নির্মিত হয়। বর্তমানে নৌযানটি কোস্ট গার্ড ঢাকা-জোন এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য আনন্দ শিপইর্য়াড এন্ড স্লিপওয়েজ নৌযান নির্মানের পদক্ষেপ নেয়া হয়। এরই ধারাবাহিকতায় বাংলাদেশ কোস্ট গার্ডের জন্য ২টি ফাস্ট প্যাট্রোল বোট নির্মাণের লক্ষ্যে বাংলাদেশ কোস্ট গার্ড এবং আনন্দ শিপইর্য়াড এন্ড স্লিপওয়েজ এর মধ্যেকার জাহাজ নির্মাণ সংক্রান্ত চুক্তি স্বাক্ষরিত হয়। সম্পাদিত চুক্তির অংশ হিসেবে বিসিজিএস শেটগাং নির্মিত হয়। জাহাজটি নির্মাণকালে আন্তর্জাতিক খ্যাতিসম্পন্ন জার্মানি ভিত্তিক জার্মানিশার লয়েড এর নীতিমালা অনুসরণ করা হয়। নির্মাণকাজ শেষে ২০০৬ সালে নৌযানটি আনুষ্ঠানিকভাবে কমিশনিং করা হয়। বিসিজিএস শেটগাং নৌযানটির দৈর্ঘ্য ৩১.২০ মিটার (১০২.৪ ফু), প্রস্হ ৫.৪০ মিটার (১৭.৭ ফু) এবং গভীরতা ৩.০০ মিটার (৯.৮৪ ফু)। নৌযানটির ওজন ১০৫ টন এবং নৌযানটিতে প্রচলন শক্তি হিসেবে রয়েছে: ২টি ১,৫০০ অশ্বশক্তি (১,১০০ কিওয়াট) বিশিষ্ট এমটিইউ ১২ভি-২০০০ ডিজেল ইঞ্জিন (জার্মানি); ২টি ৫৯ কিলোওয়াট ক্ষমতাসম্পন্ন কামিন্স জেনারেটর (গণচীন); ২টি জেডএফ ৭৬০০ ট্রান্সমিশন (জার্মানি); ২টি ফিক্সড পিটচ প্রোপেলার; ২টি শ্যাফট এবং ইলেক্ট্রোহাইড্রোলিক স্টিয়ারিং গিয়ার সিস্টেম। যার ফলে নৌযানটির সর্বোচ্চ গতিবেগ ঘন্টায় ২৩ নট (৪৩ কিমি/ঘ; ২৬ মা/ঘ)। এছাড়াও এটি ২৭ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে রয়েছে: ১টি ফুরুনো ডিআরএস৪ডব্লিউ র‍্যাডার (জাপান); ১টি ফুরুনো এফএআর-৩৩২০ চার্ট র‍্যাডার (জাপান); ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র); ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র); ১টি ডিজিপিএস রিসিভার (মার্কিন যুক্তরাষ্ট্র); ১টি সাউন্ড ভেলোসিটি প্রোফাইলার (যুক্তরাজ্য); ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র); ১টি চৌম্বকীয় কম্পাস (জাপান); ১টি জিপিএস রিসিভার (ফুরুনো); ১টি ইকো সাউন্ডার (কোডেন); ১টি রাডার অ্যাঙ্গেল ইন্ডিকেটর; ১টি ভিএইচএফ সেট (আইকম); ৫টি ভিএইচএফ ওয়াকিটকি সেট (আইকম/মটোরোলা)। বিসিজিএস শেটগাং নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ২টি টাইপ ৫৬ ১২.৭ বিমান-বিধ্বংসী মেশিনগান; ২টি টাইপ ৫৬ ৭.৬২×৩৯ মিমি মেশিনগান। "ALL SHIPS - BANGLADESH COAST GUARD" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "বিসিজিএস শেটগাং কর্মকর্তাবৃন্দের তালিকা"। coastguard.gov.bd (ইংরেজি ভাষায়)। ২০২৪-০৩-১৯ তারিখে মূল থেকে আর্কাইভ করা। সংগ্রহের তারিখ ২০২৪-০৩-১৯।  "Ananda Shipyard & Slipways Ltd. 31.20m FAST PATROL CRAFT" (পিডিএফ)। www.anandashipyard.com। সংগ্রহের তারিখ ২০২৪-০৩-১৯।  "Tender Document For The Procurement Of Goods (National)" (পিডিএফ)। coastguard.gov.bd (ইংরেজি ভাষায়)। ২০২৪-০৩-১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৪-০৩-১৯।  "Search Results for Ship Name: CGS Shet Gang P101"। www.shipspotting.com। সংগ্রহের তারিখ ২০২৪-০৩-১৯।  "বিজয় দিবসে কোস্টগার্ডের আধুনিক যুদ্ধ জাহাজ দেখতে দর্শনার্থীদের ভিড় | Channel 24"।  "মুন্সিগঞ্জে কোস্ট গার্ডের অত্যাধুনিক নৌ জাহাজ সিজিএস শেটগাং প্রদর্শনী"।  "Bangladeshi Small Coast Guard Ship Running at Great Speed | Kawsar Collection"।  প্রবেশদ্বার:  বাংলাদেশ বাংলাদেশ সামরিক বাহিনী